open-index/open-wikipedia-markdown huggingface dataset:
คณะเทคโนโลยีการเกษตร มหาวิทยาลัยราชภัฏมหาสารคาม

**คณะเทคโนโลยีการเกษตร มหาวิทยาลัยราชภัฏมหาสารคาม** (ภาษาอาหรับ : كلية التكنولوجيا الزراعية، جامعة راجابات مها ساراخام) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2542 ในฐานะคณะเทคโนโลยีการเกษตร สถาบันราชภัฏมหาสารคาม ปัจจุบัน คณะเทคโนโลยีการเกษตร มหาวิทยาลัยราชภัฏมหาสารคามเป็นหนึ่งในคณะที่มีชื่อเสียงของมหาวิทยาลัย

## ประวัติ
คณะเทคโนโลยีการเกษตร มหาวิทยาลัยราชภัฏมหาสารคาม ก่อตั้งครั้งแรกในปี พ.ศ. 2468 โดยเป็นส่วนหนึ่งของโรงเรียนประถมกสิกรรม จังหวัดมหาสารคาม จัดสอนรายวิชาเกษตรกรรมในกลุ่มวิชาพื้นฐานของหลักสูตรประกาศนียบัตรวิชาการศึกษา (ป.กศ.) พ.ศ. 2510 เปิดสอนระดับประกาศนียบัตรวิชาการศึกษาชั้นสูง (ป.กศ.สูง) วิชาเอกเกษตรกรรม ต่อมาในปีพ.ศ. 2519 ยกฐานะเป็นภาควิชาเกษตรศาสตร์ สังกัดคณะวิทยาศาสตร์และเทคโนโลยี วิทยาลัยครูมหาสารคาม จัดการศึกษาทั้งภาคปกติและภาคนอกเวลา เปิดสอนระดับปริญญาตรี หลักสูตรครุศาสตรบัณฑิต (คบ.) โปรแกรมวิชาเกษตรกรรม พ.ศ. 2527 นอกจากนี้ ภาควิชาเกษตรศาสตร์เปิดสอนสาขาวิชาชีพอื่นนอกจากวิชาชีพครู ได้แก่ หลักสูตรวิทยาศาสตรบัณฑิต (วท.บ.) โปรแกรมวิชาเกษตรศาสตร์ โปรแกรมวิชาส่งเสริมและสื่อสารการเกษตร และสอนหลักสูตรประกาศนียบัตรเทคนิคอาชีพ สาขาวิชาพืชศาสตร์ และสาขาวิชาสัตวบาล

ต่อมาในปี พ.ศ. 2532 วิทยาลัยครูมหาสารคามเห็นว่าหลักสูตรสามารถพัฒนาขึ้นเป็นหน่วยงานระดับคณะวิชาได้ จึงได้ดำเนินการโครงการจัดตั้งคณะเกษตรศาสตร์ ต่อมาในวันที่ 14 กุมภาพันธ์ 2535 วิทยาลัยครูทุกแห่งได้รับพระราชทานนามว่า **“สถาบันราชภัฏ”** ซึ่งแปลว่า *“คนของพระราชา”* ใช้ชื่อภาษาอังกฤษว่า **“ Rajabhat Institute”** และต่อท้ายด้วยชื่อเดิมหรือชื่อจังหวัด ทำให้ในวันที่ 25 มกราคม 2538 จึงได้มีการยกฐานะเป็นสถาบันราชภัฏมหาสารคาม และดำเนินงานตามพระราชบัญญติสถาบันราชภัฏ พ.ศ. 2538 และวันที่ 6 มีนาคม พ.ศ. 2538 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าพระราชทานพระราชลัญจกรประจำพระองค์ ให้เป็นตราสัญลักษณ์ประจำสถาบันราชภัฏจึงเกิดเป็น **“สถาบันราชภัฏมหาสารคาม”** ส่งผลให้โครงการจัดตั้งคณะเกษตรศาสตร์ต้องชะลอการจัดตั้งไปก่อน

ในปีพ.ศ. 2542 จึงได้มีการยกฐานะโครงการจัดตั้งคณะเกษตรศาสตร์ขึ้นเป็น **“คณะเทคโนโลยีการเกษตร สถาบันราชภัฏมหาสารคาม”** มีการจัดการเรียนการสอนระดับปริญญาตรี สาขาวิชาเกษตรศาสตร์ และสาขาวิชาสัตวบาล โดยที่สำนักงานคณะตั้งอยู่ริมห้วยคะคางฝั่งตะวันตกบนเนื้อที่ประมาณ 10 ไร่ ประกอบด้วยอาคารเรียน แปลงปฏิบัติการด้านพืช เรือนเพาะชำ สถานที่ปฏิบัติการด้านประมง และฟาร์มปฏิบัติการด้านเลี้ยงสัตว์ 

ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดเกล้าฯ ให้ตราพระราชบัญญัติมหาวิทยาลัยราชภัฏ พ.ศ. 2547 ซึ่งส่งผลให้สถาบันราชภัฏมหาสารคามเปลี่ยน สถานะเป็น **“มหาวิทยาลัยราชภัฏมหาสารคาม”** และคณะเทคโนโลยีการเกษตร สถาบันราชภัฏมหาสารคาม ก็ได้ยกฐานะเป็น **“คณะเทคโนโลยีการเกษตร มหาวิทยาลัยราชภัฏมหาสารคาม”** ตั้งแต่วันที่ 15 มิถุนายน 2547 จนถึงปัจจุบัน 

## โครงสร้างหน่วยงาน
โครงสร้างการบริหารงานของคณะเทคโนโลยีการเกษตร มหาวิทยาลัยราชภัฏมหาสารคาม มีดังนี้
* สำนักงานคณบดีคณะเทคโนโลยีการเกษตร
* กลุ่มงานอำนวยการ
* กลุ่มงานพัฒนานักศึกษา
* กลุ่มงานบริการการศึกษา
* กลุ่มงานการเงินและพัสดุ

## หลักสูตร

## อ้างอิง

## แหล่งข้อมูลอื่น
*เว็บไซต์อย่างเป็นทางการ 

หมวดหมู่:องค์การที่ก่อตั้งในปี พ.ศ. 2542
ราชภัฏมหาสารคาม
หมวดหมู่:มหาวิทยาลัยราชภัฏมหาสารคาม
บัณฑิตวิทยาลัย มหาวิทยาลัยราชภัฏมหาสารคาม

**บัณฑิตวิทยาลัย มหาวิทยาลัยราชภัฏมหาสารคาม** (อังกฤษ : Faculty of Graduate Studies, Rajabhat Maha Sarakham University) ทำหน้าที่เป็นหน่วยงานกลางเพื่อสนับสนุนการบริหารจัดการศึกษาระดับบัณฑิตศึกษา ประสานความร่วมมือกับหลักสูตรและคณะต่างๆ เพื่อก่อให้เกิดประโยชน์สูงสุดต่อการศึกษาและควบคุมการศึกษาให้มีมาตรฐาน เป็นไปตามเกณฑ์มาตรฐานหลักสูตรระดับบัณฑิตศึกษา

**ปรัชญา** พัฒนาบัณฑิตให้มีความรู้ คู่คุณธรรม นาชุมชนสู่ความเข้มแข็งอย่างยั่งยืน

**วิสัยทัศน์** เป็นหน่วยงานที่ส่งเสริมสนับสนุนการจัดการศึกษาระดับบัณฑิตศึกษา เพื่อให้บัณฑิตมีความรู้ คุณธรรม นาภูมิปัญญาท้องถิ่นสู่สากล

**พันธกิจ** บัณฑิตวิทยาลัยทาหน้าที่เป็นหน่วยงานกลางเพื่อสนับสนุนการบริหารจัดการศึกษาระดับบัณฑิตศึกษา ประสานความร่วมมือกับหลักสูตรและคณะต่าง ๆ เพื่อก่อให้เกิดประโยน์สูงสุดต่อการศึกษาและควบคุมการศึกษาให้มีมาตรฐาน เป็นไปตามเกณฑ์มาตรฐานหลักสูตรระดับบัณฑิตศึกษา

**อัตลักษณ์**
ประสานความร่วมมือ ยึดถือมาตรฐาน บริการด้วยความเท่าเทียม
ประสานความร่วมมือ : สร้างสัมพันธภาพในการทางานร่วมกันระหว่างบัณฑิตวิทยาลัยกับ หลักสูตร และคณะต่าง ๆ ที่จัดการศึกษาระดับบัณฑิตศึกษา
ยึดถือมาตรฐาน : ปฏิบัติตามข้อบังคับ ระเบียบ ประกาศ เกี่ยวกับหลักสูตร การรับสมัคร นักศึกษาใหม่ การทาวิทยานิพนธ์ และการค้นคว้าอิสระ
บริการด้วยความเท่าเทียม : บุคลากรบัณฑิตวิทยาลัยมีความรู้ในงานให้บริการผู้มาติดต่ออย่างเสมอภาค และมุ่งมั่นบริการด้วยใจ

## โครงสร้างคณะ
การแบ่งส่วนงานภายในบัณฑิตวิทยาลัย มหาวิทยาลัยราชภัฏมหาสารคาม
* สำนักงานคณบดี
* กลุ่มงานอำนวยการ
* กลุ่มงานการเงินและพัสดุ
* กลุ่มงานบริการการศึกษา
* กลุ่มงานพัฒนานักศึกษา
* ฝ่ายบริหาร แผนงาน และ ประกันคุณภาพ
* วิชาการ บริการวิชาการ และ วิจัย

## หลักสูตร

## อ้างอิง

## แหล่งข้อมูลอื่น
*  เว็บไซต์อย่างเป็นทางการ

บัณฑิตวิทยาลัย
วัดเขาแก้ววรวิหาร

**วัดเขาแก้ววรวิหาร** เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลต้นตาล อำเภอเสาไห้ จังหวัดสระบุรี

## ประวัติ
วัดเขาแก้ววรวิหารเดิมเป็นวัดราษฎร์สร้างเมื่อ พ.ศ. 2171 ในรัชสมัยพระเจ้าทรงธรรม ต่อมาพระบาทสมเด็จพระจอมเกล้าเจ้าอยู่หัวได้เสด็จไปนมัสการพระพุทธบาทสระบุรีและจะเสด็จนมัสการพระพุทธฉายด้วย จึงทรงแวะพักไพร่พลขบวนราบที่พลับพลาที่หินลาดวัดเขาแก้ว ทรงเห็นว่าบริเวณนี้มีชัยภูมิที่เหมาะสม เพราะตั้งอยู่ภูเขาเล็ก ๆ แวดล้อมด้วยธรรมชาติที่งดงามเป็นที่สงบ เหมาะสำหรับการบำเพ็ญสมณธรรม พระองค์จึงทรงรับสั่งให้เจ้าพระยานิกรบดินทร์ (โต กัลยาณมิตร) เป็นแม่กองควบคุมการก่อสร้าง โดยได้จัดการให้พนักงานนำเครื่องบนและสิ่งก่อสร้างจากกรุงเทพมาบูรณปฏิสังขรณ์พระอุโบสถ ปรับปรุงขยายให้ใหญ่กว่าของเดิม ก่อกำแพงรอบพระอุโบสถขึ้นใหม่ สร้างกุฏิไว้ด้านทิศเหนือของพระเจดีย์ รวมถึงรบูรณะองค์พระเจดีย์ และทรงสถาปนาวัดเขาแก้วขึ้นเป็นพระอารามหลวงพระราชทานนามว่า **วัดคีรีรัตนาราม** ต่อมาสมเด็จพระมหาสมณเจ้า กรมพระยาวชิรญาณวโรรสทรงเห็นว่าชื่อวัดคีรีรัตนรามเป็นคำมคธ จึงเปลี่ยนเป็นคำไทยว่า "วัดเขาแก้ว"

## เสนาสนะ
องค์เจดีย์สีขาวโดดเด่นอยู่บนเขา มีรูปลักษณะทรงไทย 5 ยอด ในอดีตบริเวณหน้าวัดเคยเป็นพลับพลาที่ประทับของพระบาทสมเด็จพระจอมเกล้าเจ้าอยู่หัว ในคราวเสด็จประพาสหัวเมือง บันไดทางขึ้นเป็นบันไดนาคหันเศียรกลับ ราวบันไดคือลำตัวนาคประดับกระจกสีสวยงาม มีสิงห์ยืนอยู่เหนือซุ้มประตู และทวารบาลเป็นรูปทหารแต่งเครื่องแบบอย่างตะวันตก เจดีย์บรรจุพระบรมสารีริกธาตุและพระธาตุของพระสาวก ลักษณะเป็นเจดีย์ย่อมุมไม้สิบสอง สูงราว 34 เมตร เหนือขึ้นไปที่บัลลังก์เป็นบัวกลุ่ม รอบองค์เจดีย์ทำเป็นซุ้มประดิษฐานพระพุทธรูปหินปางต่าง ๆ ในอดีตจะมีทั้งสีดำ สีขาว และสีเขียว หากปัจจุบันทำเป็นสีเหลืองทอง มีเพียง 1 องค์ที่ยังคงเป็นสีดำ ต่ำลงมามีเจดีย์บริวารล้อมรอบทั้งสี่ทิศ อีกทั้งระหว่างเจดีย์องค์ใหญ่และหอระฆังมี เจดีย์ปรางค์ห้ายอดองค์เล็ก ประดิษฐานพระพุทธบาทจำลองและพระพุทธรูปทรงเครื่อง ด้านทิศตะวันออกประดิษฐาน พระพุทธรูปปางป่าเลไลย์และด้านทิศตะวันตกประดิษฐานพระพุทธรูปปางห้ามญาติ

พระอุโบสถ ตามทะเบียนวัดของทางราชการแจ้งว่าอุโบสถวัดนี้ ผูกพัทธสีมาเมื่อวันที่ 3 เมษายน พ.ศ. 2312 เป็นทรงไทยก่ออิฐ ถือปูน หลังคาซ้อน 2 ชั้น มุขลด 1 ขั้น  ทั้งด้านหน้าและด้านหลังเป็นมุขโถงพื้นปูอิฐหน้าวัว พื้นในพระอุโบสถปูด้วยหินอ่อน เครื่องบนเป็นเครื่องไม้มุงกระเบื้องติดช่อฟ้า ดินเผา บริเวณพัทธสีมา กว้าง 14 เมตร ยาว 23 เมตร มีกำแพงแก้วล้อมรอบ กว้าง 18.50 เมตร ยาว 28 เมตร

## อ้างอิง

หมวดหมู่:โบราณสถานในจังหวัดสระบุรี
เขาแก้ววรวิหาร
เขาแก้ววรวิหาร
โรงเรียนสาธิตมหาวิทยาลัยราชภัฏมหาสารคาม

**โรงเรียนสาธิตมหาวิทยาลัยราชภัฏมหาสารคาม** (อังกฤษ : Rajabhat Mahasarakham University Demonstration School : ส.มรม - DRMU) ตั้งอยู่บริเวณมหาวิทยาลัยราชภัฏมหาสารคาม ในเนื้อที่ 15 ไร่ เลขที่ 80 ถนนนครสวรรค์ ตำบลตลาด อำเภอเมือง จังหวัดมหาสารคาม 44001 โทร 0-4372-1816  เปิดสอนระดับอนุบาล ประถมศึกษา และมัธยมศึกษา
## ประวัติ
* พ.ศ. 2516 ก่อตั้งห้องเรียนสาธิตของภาควิชาอนุบาลศึกษา คณะครุศาสตร์ วิทยาลัยครูมหาสารคาม ผู้บริหารวิทยาลัยที่เริ่มก่อตั้งคือ นายอรุณ ปรีดีดิลก
* พ.ศ. 2523 – 2529 เปิดสอนระดับประถมศึกษา โดยดำเนินงานผ่านทางโรงเรียนหลักเมืองมหาสารคาม โดยครูประจำชั้นและนักเรียนจากโรงเรียนหลักเมืองมหาสารคาม ปีนี้นักเรียนจบประโยคประถมศึกษาเป็นรุ่นแรก
* พ.ศ. 2530 เปิดสอนตั้งแต่ระดับอนุบาลถึงชั้นประถมศึกษาปีที่ 6 เป็นลุ่ยที่ 2
* พ.ศ. 2531 ใช้บัญญัติสภาการฝึกหัดครูเป็นปีแรก โรงเรียนสาธิตวิทยาลัยครูมหาสารคาม มีฐานะเป็นภาควิชาหนึ่งในคณะครุศาสตร์ สังกัดวิชาวิทยาลัยครู
* พ.ศ. 2540 มีห้องเรียนเพิ่มขึ้นตามลำดับ แยกเป็นระดับละ 2 ห้องเรียน รวม 16 ห้องเรียน
* พ.ศ. 2543 เปิดสอนถึงระดับมัธยมศึกษาปีที่ 1 เป็นปีแรก จำนวน 1 ห้องเรียน และได้เพิ่มห้องเรียนชั้นประถมศึกษาปีที่ 1 เป็น 3 ห้อง รวมมี 18 ห้องเรียน
* พ.ศ. 2546 เปิดสอนถึงระดับมัธยมศึกษาปีที่ 4 รวมมี 23 ห้องเรียน
* พ.ศ. 2551 เปิดสอนใน 5ช่วงชั้น
** ก่อนประถมศึกษา (ปฐมวัย)
** ช่วงชั้นที่ 1 ประถมศึกษาปีที่ 1-3
** ช่วงชั้นที่ 2 ประถมศึกษาปีที่ 4-6
** ช่วงชั้นที่ 3 มัธยมศึกษาปีที่ 1-3
** ช่วงชั้นที่ 4 มัธยมศึกษาปีที่ 4-6

## ผู้บริหาร

## แหล่งข้อมูลอื่น
* โรงเรียนสาธิตมหาวิทยาลัยราชภัฏมหาสารคาม 
* มหาวิทยาลัยราชภัฏมหาสารคาม 

หมวดหมู่:มหาวิทยาลัยราชภัฏมหาสารคาม
ราชภัฏมหาสารคาม
สาธิตมหาวิทยาลัยราชภัฏมหาสารคาม
คณะเทคโนโลยีสารสนเทศ มหาวิทยาลัยราชภัฏมหาสารคาม

**คณะเทคโนโลยีสารสนเทศ มหาวิทยาลัยราชภัฏมหาสารคาม** (อังกฤษ : Faculty of Information Technology, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2551 ตั้งอยู่ที่อาคารศูนย์ภาษาและคอมพิวเตอร์

## ประวัติ
คณะเทคโนโลยีสารสนเทศ มหาวิทยาลัยราชภัฏมหาสารคาม ได้รับการก่อตั้งโดยนายนิสสัย เวชชาชีวะ นายกสภามหาวิทยาลัยราชภัฏมหาสารคาม ได้มีประกาศจัดตั้ง คณะเทคโนโลยีสารสนเทศ เมื่อวันที่ 23 ธันวาคม 2551 ณ ชั้น 3 อาคารศูนย์ภาษาและคอมพิวเตอร์ เพื่อเป็นหน่วยงานหลักในการนำเทคโนโลยีสารสนเทศและการสื่อสาร (Information and Communication Technology) หรือ ICT สู่ชุมชน โดยดำเนินการจัดการศึกษา การบริการวิชาการ การวิจัยและทำนุบำรุงศิลปวัฒนธรรม ซึ่งเป็นภารกิจหลักของมหาวิทยาลัยราชภัฏมหาสารคาม

## โครงสร้างการบริหาร
คณะเทคโนโลยีสารสนเทศ มหาวิทยาลัยราชภัฏมหาสารคาม แบ่งการบริหารงานออกเป็นกลุ่มงานต่างๆ ดังนี้
* สำนักงานคณบดีคณะเทคโนโลยีสารสนเทศ
* กลุ่มงานอำนวยการ
* กลุ่มงานพัฒนานักศึกษา
* กลุ่มงานบริการการศึกษา
* กลุ่มงานการเินและพัสดุ
* ศูนย์การเรียนรู้ ICT ชุมชน

## หน่วยงานภายใน
หน่วยงานระดับเทียบเท่าภาควิชาในคณะเทคโนโลยีสารสนเทศ มหาวิทยาลัยราชภัฏมหาสารคาม มีดังนี้
* สาขาวิชาเทคโนโลยีสารสนเทศ (IT)
* สาขาวิชาการจัดการเทคโนโลยี (TM)
* สาขาวิชาการจัดการเทคโนโลยีสารสนเทศ (ITM)
* สาขาวิชาเทคโนโลยีมัลติมีเดียและแอนิเมชั่น (MTA)
* สาขาวิชาเทคโนโลยีคอมพิวเตอร์และการสื่อสาร (CTC)
* สาขาวิชาภูมิสารสนเทศ (GIT)

## หลักสูตร

## อ้างอิง

## แหล่งข้อมูลอื่น
*เว็บไซต์อย่างเป็นทางการ 

หมวดหมู่:องค์การที่ก่อตั้งในปี พ.ศ. 2551
หมวดหมู่:มหาวิทยาลัยราชภัฏมหาสารคาม
การยึดรัฐ

**การยึดรัฐ** () เป็นการทุจริตทางการเมืองอย่างเป็นระบบชนิดหนึ่ง ซึ่งผลประโยชน์ของเอกชนมีอิทธิพลต่อกระบวนการวินิจฉัยสั่งการของรัฐอย่างมากเพื่อประโยชน์ส่วนตน

ธนาคารโลกเป็นผู้ประดิษฐ์คำนี้ขึ้นครั้งแรกในช่วงประมาณปี 2543 เพื่ออธิบายสถานการณ์ในประเทศเอเชียกลางบางประเทศที่กำลังเปลี่ยนระบบเศรษฐกิจออกจากคอมมิวนิสต์โซเวียต ที่เจาะจงคือ ใช้กับสถานการณ์ที่กลุ่มทุจริตกลุ่มเล็กใช้อิทธิพลที่มีเหนือข้าราชการในการเข้าควบคุมการวินิจฉัยสั่งการของรัฐบาลเพื่อเสริมสร้างฐานะทางเศรษฐกิจของตน สมาชิกลุ่มเหล่านี้จะได้ชื่อว่า "คณาธิปัตย์" (oligarch)

## นิยาม
นิยามคลาสสิกของ "การยึดรัฐ" คือ วิธีการที่กระบวนวิธีดำเนินการอย่างเป็นทางการ (เช่นกฎหมายและบรรทัดฐานทางสังคม) และระบบข้าราชการประจำของรัฐบาลถูกชักใยโดยข้าราชการ บริษัทที่รัฐบาลสนับสนุน บริษัทเอกชน และ/หรือ ปัจเจกบุคคล เพื่อมีอิทธิพลต่อนโยบายและกฎหมายที่เอื้อประโยชน์แก่พวกตน 

การยึดรัฐมุ่งมีอิทธิพลต่อการร่างกฎหมาย เพื่อคุ้มครองและส่งเสริมตัวแสดงที่มีอิทธิพลและผลประโยชน์ของตัวแสดงดังกล่าว ในความหมายนี้ การยึดรัฐจึงต่างจากการทุจริตทางการเมืองแบบอื่นซึ่งมุ่งเน้นการบังคับใช้กฎหมายบางส่วนที่มีอยู่ก่อนแล้ว

การยึดรัฐไม่จำเป็นต้องขัดต่อกฎหมายของรัฐเสมอไป ขึ้นอยู่กับการตีความของรัฐนั้น ๆ เอง และที่จริงอาจมีความพยายามยึดรัฐผ่านการวิ่งเต้นและการใช้อิทธิพลส่วนตัว อิทธิพลนี้อาจมาผ่านสถาบันของรัฐหลายอย่าง รวมทั้งฝ่ายนิติบัญญัติ บริหาร และตุลาการ และผ่านกระบวนการเลือกตั้งทุจริต ในความหมายนี้จะคล้ายคลึงกับการยึดระเบียบ (regulatory capture) แต่จะมีความแตกต่างตรงที่ขอบเขตและประเภทของภาคส่วนที่ได้รับอิทธิพล และอิทธิพลของเอกชนนั้นเป็นไปในทางลับ 

ปัจจัยแยกแยะจากการทุจริตอยู่ที่ ในกรณีการทุจริต ผลลัพธ์ (ของการตัดสินนโยบายหรือระเบียบ) มีความไม่แน่นอน ส่วนในกรณีของการยึดรัฐนั้น จะทราบผลลัพธ์อยู่แล้ว และมีความเป็นไปได้สูงที่จะเป็นประโยชน์ต่อผู้ยึดรัฐ ในปี 2560 กลุ่มนักวิชาการแอฟริกาใต้พัฒนามโนทัศน์ดังกล่าว โดยมีบทวิเคราะห์ที่เน้นลักษณะทางการเมืองของการยึดรัฐ โดยให้เหตุผลว่ากลุ่มอภิชนในแอฟริกาใต้ละเมิดรัฐธรรมนูญและฝ่าฝืนกฎหมายเพื่อดำเนินโครงการทางการเมืองซึ่งพวกเขาเชื่อว่าจะไม่สามารถสำเร็จได้ภายในกรอบรัฐธรรมนูญและกฎหมายที่มีอยู่

## อ้างอิง

หมวดหมู่:การทุจริตทางการเมือง
หมวดหมู่:การขัดกันของผลประโยชน์
วัดลำเหย (จังหวัดนครปฐม)

**วัดลำเหย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำเหย อำเภอดอนตูม จังหวัดนครปฐม มีพื้นที่ตั้งวัดมีเนื้อที่ 11 ไร่ 80 ตารางวา

วัดลำเหยเริ่มสร้างวัดวันที่ 22 พฤษภาคม พ.ศ. 2347 เดิมมีชื่อว่า **วัดโพธิ์ชายนา** สร้างอยู่ทางทิศตะวันออกเฉียงเหนือของหมู่บ้านหนองบอนเดี๋ยวนี้ ตามคำบอกเล่าของคนเฒ่าคนแก่บอกว่าเหตุที่วัดเดิม มีชื่อว่าวัดโพธิ์ชายนานั้น เพราะบริเวณรอบ ๆ ที่สร้างวัดมีแต่ที่นาล้อมรอบและที่เป็นนานั้นมีแต่ต้นโพธิ์ ขึ้นอยู่ตามชายนามาก จึงได้ชื่อนี้มา ต่อมาได้มีการย้ายที่ตั้งวัดมายังที่ตั้งปัจจุบัน ไม่ทราบว่าย้ายมาสถานที่ใหม่ในสมัยเจ้าอาวาสรูปใด สาเหตุที่ย้ายวัด เนื่องจากที่ตั้งเดิมเป็นทุ่งนาเป็นที่ราบต่ำเมื่อถึงหน้าน้ำป่าหรือน้ำปีก็จะไหลหลากท่วมทุกปีจึงย้ายวัดมาสร้างในสถานที่ใหม่ มายังที่ดอน แล้วเปลี่ยนชื่อมาเป็น "วัดลำเหย" เหตุที่เปลี่ยนชื่อ เพราะ ในสมัยก่อนนั้นเมื่อถึงหน้าน้ำปีมา น้ำจะไหลหลากเจิ่งนองท่วมท้องนา ไหลไปตามลำคลองใหญ่ชื่อว่า คลองวังไทรแล้วไหลเข้าสู่คลองตำลึง ไหลผ่านไปตามทุ่งนา และตามลำรางเรื่อยมาจนถึงข้างหลังโรงเรียนวัดลำเหย พอมีน้ำปีก็จะไหลเอ่อขึ้นไปยังทุ่งหนองบอนเป็นที่สุดไม่ได้ไหลไปที่ไหนได้อีกแล้วน้ำจะขังอยู่ทุ่งหนองบอน ไม่นานเพราะทุ่งหนองบอน เป็นเขตสุดของไหลน้ำนี้ ก็จะย้อนกลับมาอยู่ที่ลำรางข้างโรงเรียน เพราะลำรางนี้เป็นที่ต่ำมาก น้ำก็ขังอยู่ที่ลำรางนี้น้ำจะไม่ไหลไปไหนได้อีกแล้วน้ำที่ลำรางนี้ก็จะถูกธรรมชาติจากแดดบ้าง ลมบ้าง แผดเผาพัดพาให้น้ำในลำรางให้ค่อย ๆ แห้งระเหยหมดไปในที่สุด จึงเป็นเหตุให้ชื่อว่า "วัดลำเหย" โดยคำว่า "เหย" มาจากคำว่า น้ำระเหย

วัดลำเหยสร้างอุโบสถหลังแรกจนได้รับพระราชทานวิสุงคามสีมาเมื่อ พ.ศ. 2449 ไม่ปรากฏหลักฐานว่าเจ้าอาวาสรูปใดเป็นผู้สร้าง ได้รับพระราชทานวิสุงคามสีมาครั้งหลังเมื่อวันที่ 18 มิถุนายน พ.ศ. 2536 ในสมัยพระครูนันทสิริคุณ (สุด นนฺทโก) เป็นเจ้าอาวาส มีการสร้างวัตถุมงคล ที่โด่งดัง ด้านแคล้วคลาด ปลอดภัย เมตตา

## รายนามเจ้าอาวาส
* พระอาจารย์พูด ทาบ้านฆ้อง
* พระอาจารย์คุด (ไม่ทราบนามสกุล)
* พระอาจารย์อินทร์ นาคมี
* เจ้าอธิการจอน นุ่มกัลยา
* เจ้าอธิการปาน เพ็ชรรัตน์
* พระอธิการผิน สุคนฺโท
* พระครูนันทสิริคุณ (สุด นนฺทโก)

## อ้างอิง

ลำเหย
วัดราษฎร์บำรุง (จังหวัดปทุมธานี)

**วัดราษฎร์บำรุง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี ปัจจุบันมีพระครูวิมลปทุมรส (สมศักดิ์ ชาตวีโร) ดำรงตำแหน่งเจ้าอาวาส

วัดราษฎร์บำรุงสร้างเมื่อวันที่ 6 มีนาคม พ.ศ. 2471 โดยมีนายบุญ คล้ายสิงห์ เป็นผู้ริเริ่มดำเนินการสร้างวัด ในที่ดินของคุณหญิงปทุม วินิจฉัย เนื้อที่ 5 ไร่ ต่อมา นายสมใจ คล้ายสิงห์ บริจาคที่ดินเพิ่มเติมประมาณ 3 ไร่เศษ ชาวบ้านนิยมเรียกว่า **วัดไก่หอบ** วัดได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510

วัดมีสิ่งศักดิ์สิทธิ์ที่ชาวบ้านเคารพนับถือ คือ พระมหาจักรพรรดิ์ซึ่งเป็นรูปปั้นองค์ใหญ่ที่ประดิษฐานหน้าวัด และไอ้ไข่ ทำจากรูปหล่อเหล็กน้ำพี้สูง 1.20 เมตร ประดิษฐาน ณ ศาลาภายในวัด โดยชาวบ้านได้ต่างพากันกราบไหว้ขอพร ขอโชคลาภกับไอ้ไข่โดยส่องเลขเด็ดจากขันน้ำมนต์

## อ้างอิง

ราษฎร์บำรุง
ยูอิล

**ยูอิล** (; ชื่อเกิด พัก ซัง-อิล; เกิด 11 มกราคม พ.ศ. 2533) เป็นนักแสดงชาวเกาหลีใต้ ในปี พ.ศ. 2552 เขาเดบิวต์ในฐานะอดีตสมาชิกรายการวาไรตี้ ** ตั้งแต่ปี 2556 เขาเป็นสมาชิกและเป็นหัวหน้ากลุ่มนักแสดงของแฟนตาจิโอชื่อเซอร์ไพรส์

## อ้างอิง

## แหล่งข้อมูลอื่น

หมวดหมู่:นักแสดงชายชาวเกาหลีใต้
หมวดหมู่:นักร้องเกาหลีใต้
หมวดหมู่:บุคคลที่เกิดในปี พ.ศ. 2533
หมวดหมู่:ไอดอลชายชาวเกาหลีใต้
หมวดหมู่:นักแสดงชายจากโซล
วัดสุขวัฒนาราม (จังหวัดนครปฐม)

**วัดสุขวัฒนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำนครชัยศรี ในตำบลบางระกำ อำเภอบางเลน จังหวัดนครปฐม

วัดสุขวัฒนาราม เดิมชื่อว่า **วัดบางระกำ** เข้าใจว่าแต่เดิมบริเวณนี้มีต้นระกำมาก สร้างเมื่อ พ.ศ. 2414 โดยมีคุณปู่จัยและคุณย่าเจียม สายอุบล เป็นผู้บริจาคที่ดิน ได้รับพระราชทานวิสุงคามสีมาเมื่อปี พ.ศ. 2497 สาเหตุที่เปลี่ยนนามเพราะต้องการให้เป็นนามมงคล เนื่องจากคำว่า "ระกำ" แปลว่า เจ็บปวดแสนสาหัส จึงเปลี่ยนเป็น "สุขวัฒนาราม" แปลว่า เจริญสุข

อาคารเสนาสนะในวัด ได้แก่ วิหารจัตุรมุขตั้งอยู่หน้าศาลาการเปรียญหลังเก่า (ถูกรื้อไปสร้างหอฉัน) อุโบสถหลังเก่า อุโบสถหลังใหม่ เจดีย์องค์ใหญ่บรรจุพระเครื่อง เจดีย์เรือสำเภา และเขตอภัยทาน วังมัจฉาบริเวณท่าน้ำวัดสุขวัฒนาราม วัดยังประดิษฐานพระพุทธรูปศิลาแลง *หลวงพ่อแดง* ภายในวัดยังมีพิพิธภัณฑ์วิถีชาวนาลุ่มน้ำนครชัยศรีที่มีการจัดแสดงของใช้พื้นบ้าน เป็นอาคารไม้ชั้นเดียว จัดแสดงขั้นตอนการทำนาตั้งแต่เริ่มแรกจนถึงขั้นสุดท้าย โดยมุมจัดแสดงแบ่งชัดเจนออกเป็น มุมเตรียมกล้า เตรียมดิน เตรียมน้ำ ดำนา เก็บเกี่ยว สีข้าว และทำกิน ด้านหลังของส่วนเก็บเกี่ยวโบราณวัตถุ พระพุทธรูป และวัตถุทางวัฒนธรรมอื่น ๆ

## อ้างอิง

สุขวัฒนาราม
วัดนพรัตนาราม (จังหวัดปทุมธานี)

**วัดนพรัตนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนพรัตน์ อำเภอหนองเสือ จังหวัดปทุมธานี

วัดนพรัตนารามสร้างขึ้นเมื่อวันที่ 4 กุมภาพันธ์ พ.ศ. 2470 มีกำนันพริ้ง แสนจำหน่าย ซึ่งเป็นกำนันตำบลศาลาคุ ณ ขณะนั้น เป็นผู้ชักชวนชาวบ้านสร้างวัด ร่วมกันมอบที่ดินให้คนละ 2 งานบ้าง 3 งานบ้าง รวมแล้วได้ที่ดินเนื้อที่ 26 ไร่ 77 ตารางวา บางคนถวายเรือน บ้านทรงไทย ให้มาปลูกสร้างเป็นกุฏิ ต่อมาในเดือนสิงหาคม พ.ศ. 2470 ได้มีการประชุมของกลุ่มผู้สร้างวัดเพื่อหารือชื่อของวัด โดยมีนายเต่า ปักครึก เสนอชื่อว่า "วัดนพรัตนาราม" หลายคนพอใจและเห็นด้วยกับชื่อนี้ จากนั้นได้เสนอของตั้งวัดในเดือนธันวาคม พ.ศ. 2470 โดยใช้ชื่อวัดนพรัตนารามนับแต่บัดนั้น วัดได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2489

เสนาสนะและปูชนียวัตถุที่สำคัญ ได้แก่ อุโบสถไม้ตะเคียน เป็นพระอุโบสถเก่าแก่ ที่ใช้ไม้ตะเคียนสร้างทั้งหลัง ภายในประดิษฐาน *พระพุทธนวรัตนมงคล* 

วัดนพรัตนารามมีเกจิอาจารย์ คือ หลวงปู่รอด อินฺทวีโร เลื่องชื่อว่าเป็นเทพเจ้าแห่งตะกรุดของเมืองปทุมธานี ตะกรุดของท่านนั้น เป็นสุดยอดตะกรุดของจังหวัดปทุมธานีเพราะมีประสบการณ์ และอภินิหารทางด้านคงกระพันชาตรี จนเป็นที่ประจักษ์ มีข้าราชการทั้งทหาร ตำรวจ มาขอรับไปบูชามากมาย จนชื่อเสียงของท่านโด่งดังอยู่ในวงข้าราชการทหาร ตำรวจ

## อ้างอิง

นพรัตนาราม
คอนคาแคฟเนชันส์ลีก 2021 รอบสุดท้าย

การแข่งขัน**คอนคาแคฟเนชันส์ลีก 2021 รอบสุดท้าย** เป็นการแข่งขันเพื่อตัดสินหาผู้ชนะของคอนคาแคฟเนชันส์ลีก ฤดูกาล 2019–20 ระหว่างทีมชนะเลิศทั้ง 4 กลุ่มของเนชันส์ลีก ลีกเอ ได้แก่ สหรัฐ เม็กซิโก ฮอนดูรัส และคอสตาริกา จัดขึ้นระหว่างวันที่ 3–6 มิถุนายน 2021 ที่ประเทศสหรัฐอเมริกา

## รูปแบบการแข่งขัน
คอนคาแคฟเนชันส์ลีกรอบสุดท้ายจัดขึ้นในเดือนมิถุนายน 2021 โดยมีทีมที่ร่วมเข้าแข่งขันเป็นผู้ชนะจาก 4 กลุ่มของลีกเอ

โดยเนชันส์ลีกรอบสุดท้ายจะแข่งขันในรูปแบบแพ้คัดออกและแข่งรอบละหนึ่งนัด โดยประกอบไปด้วยการแข่งขันในรอบรองชนะเลิศ 2 คู่, รอบชิงอันดับที่ 3 และรอบชิงชนะเลิศ  ในส่วนการจับคู่ในรอบรองชนะเลิศจะตัดสินจากอันดับคะแนนจากรอบแบ่งกลุ่ม (1 พบ 4 และ 2 พบ 3) การแข่งขันทุกนัดในรายการนี้จะใช้เทคโนโลยีโกลไลน์และผู้ช่วยผู้ตัดสินวิดีโอ (VAR) ในการตัดสิน

ในการแข่งขันเนชันส์ลีกรอบสุดท้ายหากผลการแข่งขันเสมอกันในเวลาปกติจะมีการแข่งขันต่อในรูปแบบต่อไปนี้
*รอบชิงชนะเลิศ จะแข่งขันในช่วงต่อเวลาพิเศษเป็นเวลา 30 นาที หากยังเสมอกันจะตัดสินโดยใช้การดวลลูกโทษ
*รอบรองชนะเลิศและรอบชิงอันดับที่สาม จะตัดสินโดยใช้การดวลลูกโทษทันที

## ทีมที่ผ่านเข้ารอบ
ผู้ชนะเลิศจาก 4 กลุ่มของลีกเอ ได้ผ่านเข้ารอบมาเล่นในเนชันส์ลีกรอบสุดท้าย

## ตารางการแข่งขัน
เดิมการแข่งขันมีกำหนดจัดขึ้นในวันที่ 4-7 มิถุนายน 2020 ที่รัฐเทกซัส แต่ได้ประกาศเลื่อนในวันที่ 3 เมษายน 2020 เนื่องจากการระบาดทั่วของโควิด-19 ในสหรัฐ วันที่ 27 กรกฎาคม 2020 คอนคาแคฟได้ประกาศว่าการแข่งขันรอบสุดท้ายจะจัดขึ้นในเดือนมีนาคม 2021 แต่ในวันที่ 22 กันยายน 2020 คอนคาแคฟได้ประกาศเลื่อนการแข่งขันอีกครั้งไปเป็นเดือนมิถุนายน 2021

วันที่ 24 กุมภาพันธ์ 2021 คอนคาแคฟยืนยันว่าการแข่งขันจะจัดขึ้นในวันที่ 3-6 มิถุนายน 2021 โดยจะมีการประกาศสนามและเวลาที่ใช้ในการแข่งขันในภายหลัง

วันที่ 9 พฤษภาคม คอนคาแคฟจึงได้ประกาศวันและเวลาในการแข่งขันที่แน่นอน

## ทีมวาง

ทั้ง 4 ทีมถูกจัดอันดับตามผลการแข่งขันในรอบแบ่งกลุ่ม เพื่อใช้ตัดสินการประกบคู่ในรอบรองชนะเลิศ



## สนามที่ใช้แข่งขัน
เดิมการแข่งขันรอบรองชนะเลิศจะจัดขึ้นที่สนามกีฬาบีบีวีเอในเทกซัสและสนามสนามกีฬาเอ็นอาร์จีในฮุสตัน  จากนั้นในรอบชิงอันดับที่สามและรอบชิงชนะเลิศจะแข่งที่สนามเอทีแอนด์ทีสเตเดียมในอาร์ลิงตัน อย่างไรก็ตามสนามที่ถูกวางแผนไว้ถูกตั้งข้อสงสัยว่าจะเป็นตามแผนเดิมหรือไม่เนื่องจากการแข่งขันที่ถูกเลื่อน

จากนั้นในวันที่ 15 เมษายน 2021 คอนคาแคฟประกาศว่าเมืองเดนเวอร์จะเป็นเจ้าภาพในการแข่งขันโดยใช้สนามเอมพาวเวอร์ฟีลด์แอตไมล์ไฮทั้งในรอบรองชนะเลิศ 2 นัด, รอบชิงอันดับที่สามและรอบชิงชนะเลิศ





## ผู้ตัดสิน
เมื่อวันที่ 24 พฤษภาคม 2021 ได้มีการประกาศรายชื่อทีมงานผู้ตัดสินทั้งหมด 14 คน

**ผู้ตัดสิน**
* รีออน เรดิกซ์
* ฮอน ปิตติ
* โอเชน เนชัน
* บริอัน โลเปซ
* ทริสต์ลีย์ บาสซู

**ผู้ช่วยผู้ตัดสิน**
* ไอรูตส์ แอปเพิลตัน
* จาสเซตต์ เคอร์วิลสัน
* ฆวน ติปัส
* เคเลบ เวลส์
* ชาคาริ เชเกอลาร์

**ผู้ช่วยผู้ตัดสินวิดีโอ**
* ดรูว์ ฟิสเชอร์
* เอริก มิรันดา
* แดนีออน พาร์ชเมนต์
* คริส เพนโซ

## สายการแข่งขัน



## รอบรองชนะเลิศ

### ฮอนดูรัส พบ สหรัฐ


### เม็กซิโก พบ คอสตาริกา


## รอบชิงอันดับที่สาม


## รอบชิงชนะเลิศ

## สถิติ

### ผู้ทำประตู

### รางวัล
;ทีมยอดเยี่ยม
คอนคาแคฟได้รายชื่อผู้เล่นยอดเยี่ยม 11 คน หลังจบการแข่งขัน

## หมายเหตุ

## อ้างอิง

## แหล่งข้อมูลอื่น
*เว็บไซต์ทางการ

หมวดหมู่:คอนคาแคฟเนชันส์ลีก
พาวเวอร์เรนเจอร์: แบตเทิลฟอร์เดอะกริด

***พาวเวอร์เรนเจอร์: แบตเทิลฟอร์เดอะกริด*** () เป็นเกมต่อสู้ที่พัฒนาโดยเอ็นเวย์ซึ่งเป็นผู้พัฒนาเกมในซานฟรานซิสโก โดยมีตัวละครจากแฟรนไชส์*[[พาวเวอร์เรนเจอร์]]* เกมนี้ได้วางจำหน่ายแบบดิจิทัลสำหรับเอกซ์บอกซ์วันและนินเท็นโด สวิตช์ เมื่อวันที่ 26 มีนาคม ค.ศ. 2019, สำหรับเพลย์สเตชัน 4 ในวันที่ 2 เมษายน ค.ศ. 2019, สำหรับไมโครซอฟท์ วินโดวส์ ในวันที่ 24 กันยายน ค.ศ. 2019 และสำหรับสตาเดียในวันที่ 1 มิถุนายน ค.ศ. 2020 บริษัทลิมิเต็ดรันเกมส์ได้เปิดตัวเวอร์ชันทางวัตถุมาตรฐานในระบบนินเท็นโด สวิตช์ และเพลย์สเตชัน 4 ควบคู่ไปกับ*เมกะอิดิชัน*ที่มีราคาแพงกว่าในเดือนพฤศจิกายน ค.ศ. 2019 ส่วน*ซูเปอร์อิดิชัน*ที่มีเนื้อหาที่ดาวน์โหลดได้ทั้งหมดได้รับการเผยแพร่แบบดิจิทัลในเดือนพฤษภาคม ค.ศ. 2021 และมีกำหนดวางจำหน่ายจริงในเดือนกรกฎาคม ค.ศ. 2021

## รูปแบบการเล่น
*พาวเวอร์เรนเจอร์: แบตเทิลฟอร์เดอะกริด* เป็นเกมต่อสู้ที่ผู้เล่นแข่งขันในการต่อสู้โดยใช้ตัวละครที่มีรูปแบบการต่อสู้และการโจมตีพิเศษที่แตกต่างกัน ผู้เล่นจะเลือกทีมที่มีตัวละครสามตัวเพื่อเข้าร่วมการต่อสู้แบบตัวต่อตัว และสามารถเลือกสลับไปมาระหว่างพวกเขาได้ทุกเมื่อระหว่างการแข่ง เช่นเดียวกับการเรียกเพื่อนร่วมทีมเพื่อทำการช่วยเหลือ ผู้เล่นยังสามารถเรียกเหล่าเมกาซอร์ดเพื่อช่วยในการต่อสู้ ผ่านมิเตอร์ที่ทำให้เต็มเมื่อสมาชิกในทีมของพวกมันได้รับความเสียหาย และเมื่อเพื่อนร่วมทีมฝ่ายตรงข้ามทั้งสามถูกกำจัด จะมีการประกาศชัยชนะ

เกมดังกล่าวมีโหมดจัดอันดับออนไลน์, อาร์เคด, เวอร์ซัส, แคชวลออนไลน์, โหมดฝึกและสอน พร้อมด้วยโหมดเนื้อเรื่องที่อิงจากโครงเรื่องในหนังสือการ์ตูนของ*พาวเวอร์เรนเจอร์*อย่าง "แชตเทอร์ดกริด"

### ตัวละครที่เล่นได้
เกมนี้มีตัวละครให้เลือกเล่นได้ 12 ตัว โดยมีตัวละครเพิ่มเติมอีก 14 ตัวในฐานะเนื้อหาที่ดาวน์โหลดได้

; *[[ไมตี้ มอร์ฟฟิน พาวเวอร์เรนเจอร์]]*
* เจสัน ลี สค็อต - ไมตี้ มอร์ฟฟิน พาวเวอร์เรนเจอร์ เรด เรนเจอร์

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:วิดีโอเกมข้ามฝั่ง
หมวดหมู่:เกมออนไลน์มัลติเพลเยอร์
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับสตาเดีย
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
มหาพฤฒาราม

**มหาพฤฒาราม** อาจหมายถึง
* วัดมหาพฤฒารามวรวิหาร
* โรงเรียนสตรีวัดมหาพฤฒาราม ในพระบรมราชินูปถัมภ์
* ถนนมหาพฤฒาราม
* แขวงมหาพฤฒาราม เขตบางรัก กรุงเทพมหานคร
มูชาเอะ

**มูชาเอะ** () เป็นเทคนิคภาพพิมพ์ไม้อูกิโยะประเภทหนึ่งในศิลปะญี่ปุ่น พัฒนาขึ้นในช่วงปลายคริสต์ศตวรรษที่ 18 และแสดงภาพของนักรบและซามูไรจากประวัติศาสตร์และเทพปกรณัมญี่ปุ่น

## ภาพ

Chikamatsu Kanroku Yukishige.jpg| *47 โรนิน* โดยโองาตะ เก็กโก ระหว่าง ค.ศ. 1895 ถึง 1903 
Yoshitoshi - 100 Aspects of the Moon - 4.jpg|*[[100 Aspects of the Moon]]* โดยโยชิโตชิ ประมาณ ค.ศ. 1890
Hokusai Onikojima Yataro and Saihoin Akabozu jpk00600 0640.jpg|ภาพโคจิมะ ยาตาโร กับไซโฮอิง อากาโบซุ โดยโฮกูไซ ประมาณ ค.ศ. 1830


## อ้างอิง
วัดสมุหประดิษฐาราม

**วัดสมุหประดิษฐาราม** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลสวนดอกไม้ อำเภอเสาไห้ จังหวัดสระบุรี

## ประวัติ
วัดสมุหประดิษฐารามสร้างขึ้นในสมัยพระบาทสมเด็จพระนั่งเกล้าเจ้าอยู่หัว โดยเจ้าพระยานิกรบดินทร์ (โต กัลยาณมิตร) ต้นตระกูลกัลยาณมิตร สร้างเพื่ออุทิศให้แก่มารดา เมื่อสร้างเสร็จแล้วจึงได้น้อมเกล้าฯ ถวายเป็นพระอารามหลวง และสันนิษฐานว่าครั้งหนึ่งวัดแห่งนี้ เคยใช้เป็นสถานที่ทำพิธีถือน้ำพระพิพัฒน์สัตยาของข้าราชการในจังหวัดสระบุรี ก่อนถูกยกเลิกไปภายหลัง

ด้านการการศึกษา ได้จัดศาลาโรงธรรม (ศาลาการเปรียญ) ในวัดเป็นโรงเรียนประชาบาลแห่งแรกของจังหวัดสระบุรี นามว่า โรงเรียนประถมสมุหประดิษฐ์ เปิดสอนเมื่อวันที่ 9 พฤษภาคม ร.ศ. 126 (พ.ศ. 2451) ในสมัยพระศีลวิสุทธิดิลก (โต ธมฺมปญฺโญ) ปกครองวัด ได้เปิดเรียนนักธรรม พ.ศ. 2458 และ เปิดเรียนบาลีเมื่อ พ.ศ. 2477

## อาคารเสนาสนะ
พระอุโบสถสร้างเสร็จเมื่อประมาณ พ.ศ. 2404 หน้าบันเป็นปูนปั้นรูปตราแผ่นดินรัชกาลที่ 3 ประดับลวดลายดอกไม้และสิงห์ สัญลักษณ์กระทรวงมหาดไทย มีซุ้มประตูกำแพงแก้ว ด้านหน้าพระอุโบสถได้รับอิทธิพลศิลปกรรมจีน กรอบซุ้มประตูด้านหลังอุโบสถ และลวดลายเซี่ยวกางบนบานประตู เป็นทวารบาลแบบจีน ยืนบนหลังสิงโต พระประธานในอุโบสถ มีนามว่า *พระพุทธรัชกัลยาณมิตรประดิษฐาราม* เป็นพระปางมารวิชัย หล่อโลหะลงรักปิดทอง อัญเชิญมาจากสุโขทัย ภายในโบสถ์มีจิตรกรรมฝาผนัง เหนือช่องหน้าต่างทั้งสี่ด้าน เขียนลายพุ่มข้าวบิณฑ์ก้านแย่ง บนผนังด้านขวาหลังพระประธาน เขียนภาพวิถีชีวิตในอดีต

ด้านข้างพระอุโบสถ มีเจดีย์ทรงกลมบนฐานแปดเหลี่ยม มีกำแพงแก้วล้อมรอบ มีบันได 4 ด้าน นัยว่าเจ้าพระยานิกรบดินทร์ (โต) ผู้สร้างวัด ได้บรรจุอัฐิธาตุของมารดาไว้ พระเจดีย์องค์นี้สร้างพร้อมกับอุโบสถ บนหอสวดมนต์ มีตุ๊กตาจีน 2 ตัว เดิมตั้งไว้หน้าพระอุโบสถ ไม่ทราบว่าได้มาจากที่ใด ใครเป็นผู้ถวายให้วัด ยังมีธรรมาสน์ลายทอง ปรากฏพระปรมาภิไธยย่อ จปร. เป็นสังหาริมวัตถุที่พระราชทานในงานถวายพระเพลิงพระบรมศพพระบาทสมเด็จพระจุลจอมเกล้าเจ้าอยู่หัว

## อ้างอิง

หมวดหมู่:โบราณสถานในจังหวัดสระบุรี
สมุหประดิษฐาราม
สมุหประดิษฐาราม
อัลมัชริก

**อัลมัชริก** (; "ตะวันออก") เป็นส่วนตะวันออกของโลกอาหรับที่ตั้งอยู่ในเอเชียตะวันตกกับแอฟริกาเหนือฝั่งตะวันออก ประกอบด้วยรัฐอาหรับต่าง ๆ ได้แก่ กาตาร์, คูเวต, จอร์แดน, ซาอุดีอาระเบีย, ซีเรีย, ซูดาน, บาห์เรน, ปาเลสไตน์, เยเมน, เลบานอน, สหรัฐอาหรับเอมิเรตส์, อิรัก, อียิปต์ และโอมาน แต่ไม่รวมรัฐที่ไม่ใช่อาหรับอย่างคอโมโรส, จิบูตี และโซมาเลียซึ่งเป็นสมาชิกสันนิบาตอาหรับ

*อัลมัชริก* มีความหมายเชิงกวีว่า "แดนอาทิตย์อุทัย" โดยมาจากรูปกริยาว่า *ชะเราะเกาะ* (; "ส่องแสง" "สว่างไสว" "แผ่รังสี" หรือ "ขึ้น") สื่อถึงทิศตะวันออกซึ่งเป็นทิศที่พระอาทิตย์ขึ้น

## ภูมิศาสตร์
ศัพท์ *อัลมัชริก* สื่อถึงประเทศที่อยู่ระหว่างทะเลเมดิเตอร์เรเนียนกับประเทศอิหร่าน เป็นศัพท์คู่กับ *[[อัลมัฆริบ]]* () ซึ่งสื่อถึงส่วนตะวันตกของแอฟริกาเหนือ ลิเบียอาจแบ่งเป็นสองส่วนระหว่างเขตอิทธิพลอัลมัชริกกับเขตอิทธิพลอัลมัฆริบ โดยภาคตะวันออก (ไซราเนกา) มีความเชื่อมโยงกับอียิปต์และอัลมัชริกมากกว่า

ศัพท์ทางภูมิศาสตร์ทั้งสองมีมาตั้งแต่การขยายตัวของศาสนาอิสลามยุคเริ่มแรก ภูมิภาคนี้มีความคล้ายกับการนำบิลาดุชชามและเมโสโปเตเมียรวมกัน  อัลมัชริกเป็นที่อยู่อาศัยของประชากรร้อยละ 1.7 ของประชากรโลก

## ดูเพิ่ม
* อาราบิอาเฟลิกส์
* คาบสมุทรอาหรับ
* แหล่งกำเนิดอารยธรรม
* พระจันทร์เสี้ยวอันอุดมสมบูรณ์
* ลิแวนต์
* อัลมัฆริบ ("แดนอาทิตย์อัสดง") ซึ่งตรงกันข้ามกับอัลมัชริก ("แดนอาทิตย์อุทัย")
* ไนล์
* ชาม

## อ้างอิง


หมวดหมู่:ลิแวนต์
หมวดหมู่:ภูมิภาคในทวีปเอเชีย
หมวดหมู่:ภูมิภาคในอดีต
เทศมณฑลเบย์ซอ

**เบย์ซอ** () เป็นเทศมณฑลในจังหวัดฟอร์ส ประเทศอิหร่าน ได้รับการจัดตั้งเป็นเทศมณฑลใน พ.ศ. 2561 ประกอบด้วย 3 ตำบล ได้แก่ ตำบลบอเนช ตำบลเบย์ซอ และตำบลคูชเกเฮซอร์ จากสำมะโน พ.ศ. 2549 ท้องที่ที่จะเป็นเทศมณฑลนี้มีประชากร 36,694 คน ใน 8,565 ครัวเรือน

## อ้างอิง

เบย์ซอ
เบย์ซอ
กิแก้ว ไขคำพิทูน

**กิแก้ว ไขคำพิทูน** (; เกิดวันที่ 11 สิงหาคม ค.ศ. 1957) เป็นนักการเมืองพรรคประชาชนปฏิวัติลาวชาวลาว เขาเป็นสมาชิกสภาแห่งชาติลาวประจำเมืองเวียงจันทร์ (เขตเลือกตั้งที่ 1)

## อ้างอิง

หมวดหมู่:นักการเมืองพรรคประชาชนปฏิวัติลาว
หมวดหมู่:สมาชิกสภาแห่งชาติลาว
หมวดหมู่:บุคคลจากแขวงหัวพัน
เฮรัลด์มาเลเซีย

***เฮรัลด์มาเลเซีย*** () เป็นหนังสือพิมพ์คาทอลิกรายสัปดาห์ที่มีหลายภาษาในประเทศมาเลเซีย โดยตีพิมพ์ทั้งภาษาอังกฤษ จีน ทมิฬ และมลายู

## ยอดจำหน่าย
หนังสือพิมพ์นี้มียอดจำหน่ายในประเทศมาเลเซีย 15,600 ฉบับ โดยตีพิมพ์ทั้งภาษาอังกฤษ, ภาษามลายู, ภาษาทมิฬ และภาษาจีน และมีไว้เพื่อจำหน่ายแก่ชาวมาเลเซียที่นับถือศาสนาคริสต์นิกายโรมันคาทอลิก

## ภัยและการเซ็นเซอร์ของรัฐบาล

หนังสือพิมพ์*เฮรัลด์*เกือบสูญเสียใบอนุญาตตีพิมพ์จากการใช้คำว่า "อัลลอฮ์" เป็นคำแปลของ "พระเจ้า" โดยผู้มีอำนาจกล่าวว่ามีแค่มุสลิมเท่านั้นที่ใช้คำนี้ได้ แม้ว่าหนังสือพิมพ์นี้จะไม่พิมพ์คำว่า "อัลลอฮ์" อีกในอนาคต แต่เป็นจุดเริ่มต้นในการยกเลิกการแบนคำที่ใช้ในคัมภีร์ไบเบิลภาษามลายูด้วย

## อ้างอิง

## แหล่งข้อมูลอื่น
* 

หมวดหมู่:หนังสือพิมพ์คาทอลิก
ตำบลเบย์ซอ

**เบย์ซอ** () เป็นตำบลในเทศมณฑลเบย์ซอ จังหวัดฟอร์ส ประเทศอิหร่าน ประกอบด้วย 41 หมู่บ้าน จากสำมะโน พ.ศ. 2549 ตำบลนี้มีประชากร 13,761 คนใน 3,205 ครัวเรือน 

## อ้างอิง
บิทคับ

**บริษัท บิทคับ แคปปิตอล กรุ๊ป โฮลดิ้งส์ จำกัด** () รู้จักในชื่อ **บิทคับ** ก่อตั้งขึ้นเมื่อวันที่ 9 กุมภาพันธ์ ค.ศ. 2018 มีสำนักงานหลักตั้งอยู่ที่กรุงเทพมหานคร ประเทศไทย ให้บริการแลกเปลี่ยนสกุลเงินดิจิทัล เช่น บิตคอยน์ โดยได้รับใบอนุญาตให้ประกอบกิจการจากสำนักงานคณะกรรมการกำกับหลักทรัพย์และตลาดหลักทรัพย์ นอกจากนี้ยังให้บริการเป็นที่ปรึกษาเพื่อประยุกต์ใช้เทคโนโลยีบล็อกเชนเข้ากับองค์กรหรือธุรกิจ และให้บริการด้านการศึกษาเกี่ยวกับสกุลเงินดิจิทัลและเทคโนโลยีบล็อกเชนสำหรับผู้ที่สนใจ

= บริษัทในเครือ =
บริษัทภายในเครือบริษัท บิทคับ แคปปิตอล กรุ๊ป โฮลดิ้งส์ จำกัด มีอยู่ 3 บริษัทด้วยกัน ได้แก่

# บริษัท บิทคับ ออนไลน์ จำกัด () เป็นศูนย์ซื้อขายสินทรัพย์ดิจิทัลที่ได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
# บริษัท บิทคับ บล็อคเชน เทคโนโลยี จำกัด () กลุ่มที่ปรึกษาด้านไอซีโอ รวมถึงการพัฒนาและออกแบบบล็อกเชน
# บริษัท บิทคับ แล็ป จำกัด หรือ บิทคับ อะคาเดมี่ () ธุรกิจการศึกษาด้านบล็อกเชน เน้นการสร้างองค์ความรู้ที่เป็นองค์รวมของการออกแบบและพัฒนาบล็อกเชน

## ประวัติ
ในเดือนกุมภาพันธ์ ค.ศ. 2018 บริษัท บิทคับ แคปปิตอล กรุ๊ป โฮลดิ้งส์ จำกัด และ บริษัท บิทคับ ออนไลน์ จำกัด ได้ถูกก่อตั้งขึ้นและจดทะเบียนอย่างถูกต้องตามกฎหมายด้วยทุนจดทะเบียน 80 ล้านบาท นำโดยคุณจิรายุส ทรัพย์ศรีโสภา ประธานเจ้าหน้าที่บริหารเครือบริษัท บิทคับ แคปปิตอล กรุ๊ป โฮลดิ้งส์ จำกัด โดยมีภารกิจหลักในการให้บริการเกี่ยวกับการแลกเปลี่ยนเหรียญดิจิทัลและให้คำปรึกษาเกี่ยวกับเทคโนโลยีบล็อกเชน 

ในเดือนกรกฎาคม ค.ศ. 2020 บิทคับอ้างว่าสามารถเติบโตได้อย่างรวดเร็วในช่วงปี 2018 จนถึงปี 2019 โดยอัตราการก้าวกระโดดของรายได้ในช่วงปีดังกล่าวนั้นสูงถึง 338 เปอร์เซ็นต์ เพิ่มขึ้นมาจาก 8 ล้านบาทในปี 2018 ขึ้นไปอยู่ที่ 35 ล้านบาทในปี 2019 

ในเดือนกันยายน ค.ศ. 2020 บิทคับได้สร้างเหรียญ แฟนส์ โทเค็น โดยจับมืออินฟลูเอ็นเซอร์ชื่อดังที่มียอดผู้ติดตามรวมกัน 40 ล้านบัญชี และเผยว่าเผยครึ่งปี 2020 บริษัทฯโต 600%

ในเดือนมกราคม ค.ศ. 2021 คณะกรรมการ ก.ล.ต.มีมติให้ บริษัท บิทคับ ออนไลน์ แก้ไขระบบงานซื้อขายที่หยุดชะงักในวันที่ 2, 3 และ 16 มกราคม ค.ศ. 2021 หลังประชาชนร้องเรียนเป็นจำนวนมาก เนื่องจากมีผู้ใช้งานเป็นจำนวนมากสมัครบัญชีเพื่อใช้ซื้อขายคริปโทเคอร์เรนซี และ 4 วันหลังจากนั้นทางบริษัทฯแจ้งว่าได้กลับมาเปิดใช้งานแอปพลิเคชั่นอีกครั้ง และดำเนินการแก้ไขระบบงานทั้งหมดแล้ว

ในเดือนเมษายน ค.ศ. 2021 บิทคับอ้างว่า จากต้นปีบริษัทฯได้เติบโตขึ้นมากกว่า 1,000 เปอร์เซ็นต์ ภายในระยะเวลา 7 วัน จากที่มีพนักงาน 40 คนในตอนแรก ตอนนี้ต้องเพิ่มพนักงานเป็น 500 คน 

## อ้างอิง


## แหล่งข้อมูลอื่น

* เว็บไซต์หลัก
ซอ คัง-จุน

**ซอ คัง-จุน** (; ชื่อเกิด Lee Seung-hwan เกิด 12 ตุลาคม พ.ศ. 2536) เป็นนักแสดงและนักร้องชาวเกาหลีใต้ที่เป็นสมาชิกของกลุ่มเซอร์ไพรส์ เขาได้รับการยอมรับจากการแสดงละครโทรทัศน์เรื่อง *[[Cheese in the Trap (TV series)|ชีสอินเดอะแทร็ป]]* (2016) และได้แสดงใน *[[Entourage (South Korean TV series)|เอนเคอเรจ]]* (2016), *[[Are You Human Too?]]* (2018), *[[รักจัง ๆ หัวใจข้ามขั้ว]]* (2018), *[[Watcher (TV series)|วอชเชอร์]]* (2019) และ เวนเดอะเวเตอร์อิสไฟน์ (2020)

## ผลงานการแสดง
### ภาพยนตร์

## อ้างอิง

## แหล่งข้อมูลอื่น

หมวดหมู่:นักแสดงชายชาวเกาหลีใต้
หมวดหมู่:ศิลปินสังกัดแฟนตาจิโอ
หมวดหมู่:นักร้องเกาหลีใต้
หมวดหมู่:บุคคลที่เกิดในปี พ.ศ. 2536
หมวดหมู่:ไอดอลชายชาวเกาหลีใต้
โตโยต้า เบลต้า

**โตโยต้า เบลต้า** หรือ ยาริสในตลาดอเมริกาเหนือและออสเตรเลียและชื่อวีออสในเอเชีย เป็นรถยนต์นั่งขนาดเล็กมากที่ผลิตโดยโตโยต้า

เบลต้าเป็นรุ่นใหม่ที่มาแทนที่โตโยต้า พลัตซ์ ซีดานที่เลิกจำหน่ายไป โดยเบลต้านั้นมีขนาดที่ใหญ่กว่าและมีปริมาตรภายในห้องโดยสารเทียบเท่ากับโตโยต้า โคโรลล่า (E120) โตโยต้า เบลต้า ได้เริ่มขายในประเทศญี่ปุ่นเมื่อวันที่ 28 พฤศจิกายน พ.ศ. 2548 โดยมีรุ่นเครื่องยนต์ 1.0 ลิตร และ 1.3 ลิตร ส่วนรุ่นส่งออกเริ่มขายเมื่อ พ.ศ. 2549 ซึ่งส่วนมากเป็นเครื่องยนต์ 1.5 ลิตร *[[Toyota NZ engine#1NZ-FE|1NZ-FE]]* เป็นเครื่องยนต์พื้นฐาน

โตโยต้า เบลต้า ได้ขายเป็นโตโยต้า วีออส รุ่นที่สองในประเทศจีน ไต้หวัน และบางประเทศในเอเชียตะวันออกเฉียงใต้ ส่วนในสหรัฐา แคนาดา ตะวันออกกลางและออสเตรเลียได้รับการจำหน่ายภายใต้ชื่อยาริส ซีดาน แทนที่โตโยต้า เอ็กโค รุ่นเก่าที่ผลิตขึ้นในประเทศญี่ปุ่น

คำว่า "เบลต้า (Belta)" ดัดแปลงมาจากภาษาอิตาลี "*bella gente*" ซึ่งแปลว่า "คนสวย"

__TOC__

## ระบบขับเคลื่อน
โตโยต้า วิตซ์ (XP90) และโตโยต้า เบลต้า ใช้อะไหล่ร่วมกันมากมาย รวมถึงการใช้พื้นฐานและระบบขับเคลื่อนเดียวกันอีกด้วย อย่างไรก็ตาม โตโยต้า วิตซ์ได้ถูกออกแบบในสตูดิโอออกแบบของโตโยต้าที่ฝรั่งเศส ส่วนโตโยต้า เบลต้า ได้รับการออกแบบในสตูดิโอของโตโยต้าในประเทศญี่ปุ่น—ซึ่งเป็นการออกแบบรถยนต์ที่คล้ายคลึงกันเพื่อลูกค้าในตลาดที่แตกต่างกัน โดยทั้งสองรุ่นมีการออกแบบโดยจัดแดชบอร์ดไว้ตรงกลางที่คล้ายคลึงกัน (เป็นความพยายามของโตโยต้าในการสร้างมาตรฐานการออกแบบสำหรับทุกตลาดไม่ว่าเป็นการขับทางซ้ายหรือทางขวา) แต่ก็มีความแตกต่างด้านความสวยงามอยู่บ้าง โตโยต้า เบลต้า เป็นรถยนต์นั่งขนากเล็กมากเพียงรุ่นเดียวที่ออกแบบ สร้าง และจำหน่ายในญี่ปุ่น และไม่มีคู่แข่งโดยตรงในตลาดประเทศญี่ปุ่น เนื่องจากคู่แข่งของโตโยต้า วิตซ์ไม่ได้ขายรุ่นซีดานในขณะนั้น

## อ้างอิง

เบลต้า
หมวดหมู่:ยานพาหนะที่ได้รับการแนะนำในปี พ.ศ. 2548
กง มย็อง

**กง มย็อง** (; ชื่อเกิด Kim Dong-hyun เกิด 26 พฤษภาคม พ.ศ. 2537) เป็นนักแสดงชาวเกาหลีใต้ เขาเป็นสมาชิกของกลุ่มเซอร์ไพรส์

## ชีวิตส่วนตัว
เขามีน้องชายโดยอง (ชื่อจริง Kim Dong-young) ซึ่งเป็นสมาชิกของบอยแบนด์เอ็นซีที

## อ้างอิง

## แหล่งข้อมูลอื่น

หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:บุคคลที่เกิดในปี พ.ศ. 2537
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักร้องป็อปชายชาวเกาหลีใต้
หมวดหมู่:ไอดอลชายชาวเกาหลีใต้
อี แท-ฮวัน

**อี แท-ฮวัน** (; เกิด 21 กุมภาพันธ์ พ.ศ. 2538) เป็นนักแสดง นายแบบ และนักร้องชาวเกาหลีใต้ นับตั้งแต่เปิดตัวการแสดงครั้งแรกของเขาในปี พ.ศ. 2556 เขาได้แสดงในละครโทรทัศน์และซีรีส์ทางเว็บ โดยเฉพาะอย่างยิ่งเรื่อง *[[Pride and Prejudice (2014 TV series)|ไพรด์แอนด์พรีจูดิซ]]* (2014)  และ *[[W (TV series)|W]]* เขาเป็นสมาชิกของกลุ่มเซอร์ไพรส์ (วงดนตรี)

## อ้างอิง

## แหล่งข้อมูลอื่น

หมวดหมู่:นักแสดงชายชาวเกาหลีใต้
หมวดหมู่:นักร้องเกาหลีใต้
หมวดหมู่:บุคคลที่เกิดในปี พ.ศ. 2538
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
หมวดหมู่:ศิษย์เก่าจากมหาวิทยาลัยซ็องกยุงกวัน
หมวดหมู่:บุคคลจากโซล
ยูจีน คอร์เดโร

**ยูจีน คอร์เดโร** () เป็นนักแสดง นักเขียน และนักแสดงตลกชาวอเมริกัน ปรากฏตัวบ่อยครั้งในบทบาทตลก เขาได้รับเลือกให้เป็นนักแสดงประจำในซีรีส์คอเมดี้เรื่อง *[[Other Space|อาเตอร์สเปซ]]* (2015), *[[Bajillion Dollar Propertie$]]* (2017–2019), *[[Tacoma FD|ทาโคมาเอฟดี]]* (2019–ปัจจุบัน), และ *[[Star Trek: Lower Decks|สตาร์เทรค: โลเวอร์เดคส์]]* (2020– ปัจจุบัน) การปรากฏตัวทางโทรทัศน์ของเขายังรวมถึงบทบาทสมทบในเรื่อง *[[House of Lies|เฮาส์ออฟไลส์]]* (2014), *[[Crazy Ex-Girlfriend]]* (2015–2017), *[[The Good Place|เดอะกูดเพลซ]]* (2016–2020), และ *[[Wrecked (American TV series)|เรคเคด]]* (2018) นอกเหนือจากเรื่องตลกแล้ว เขายังเคยเล่นซีรีส์เรื่อง *[[Loki (TV series)|โลกิ]]* ซีรีส์ซูเปอร์ฮีโร่ของดิสนีย์+ มาตั้งแต่ปี พ.ศ. 2564 บทบาทในภาพยนตร์ของคอร์เดโร ได้แก่ คอเมดี้ดราม่าเรื่อง *[[The Kings of Summer|เดอะคิงส์ออฟซัมเมอร์]]* (2013), การผจญภัยสัตว์ประหลาด *[[คอง มหาภัยเกาะกะโหลก]]* (2017) และดราม่าอาชญากรรม *[[The Mule (2018 film)|เดอะมูล]]* (2018)

## อ้างอิง

หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
จามีลา จามิล

**จามีลา อาเลีย จามิล** (; เกิด 25 กุมภาพันธ์ พ.ศ. 2529) เป็นนักแสดง นักจัดรายการวิทยุ นางแบบ นักเขียน และนักเคลื่อนไหวชาวอังกฤษ เธอเริ่มต้นอาชีพทางช่อง 4 ซึ่งเธอเป็นพิธีกรจัดซีรีส์วัฒนธรรมป๊อปในรายการ T4 ตั้งแต่ปี 2009 ถึง 2012 จากนั้นเธอก็กลายเป็นผู้จัดรายการวิทยุของ *[[The Official Chart]]* และเป็นพิธีกรร่วมของ *[[The Official Chart#The Official Chart Update|The Official Chart Update]]* ร่วมกับ สก็อตต์ มิลส์ ทาง BBC Radio 1 เธอเป็นพรีเซ็นเตอร์หญิงเดี่ยวคนแรกของรายการวิทยุบีบีซี 1 

## อ้างอิง

หมวดหมู่:มาร์เวลสตูดิโอส์
บิลลี กิลมอร์

**บิลลี คลิฟฟอร์ด กิลมอร์** (เกิดวันที่ 11 มิถุนายน ค.ศ. 2001) เป็นนักฟุตบอลชาวสกอตแลนด์ที่เล่นในตำแหน่งกองกลางให้กับไบรตันแอนด์โฮฟอัลเบียนในพรีเมียร์ลีกและทีมชาติสกอตแลนด์

กิลมอร์มาจากทีมเยาวชนของเรนเจอส์ โดยเขาได้ลงฝึกซ้อมกับทีมชุดใหญ่ครั้งแรกด้วยวัยเพียง 15 ปี ต่อมาเขาย้ายไปเชลซีใน ค.ศ. 2017 เขาเป็นตัวแทนของสกอตแลนด์ในรุ่นอายุไม่เกิน 16, 17 และ 21 ปี เขาจ่ายและเลี้ยงลูกบอลได้ดีจนได้รับการยกย่องว่าเป็นผู้เล่นที่มีศักยภาพสูงในอนาคต เขาสร้างชื่อจากการลงเล่นในเอฟเอคัพนัดที่เปิดบ้านเอาชนะลิเวอร์พูล

## เกียรติประวัติ
**เชลซี เยาวชน**
* พรีเมียร์ลีกรุ่นอายุไม่เกิน 18 ปี: 2017–18
* เอฟเอยูธคัพ: 2017–18

**เชลซี**
* ยูฟ่าแชมเปียนส์ลีก: 2020–21
* เอฟเอคัพ รองชนะเลิศ: 2020–21

**รางวัลส่วนตัว**
* ผู้เล่นยอดเยี่ยมแห่งปีของชุดเยาวชนเชลซี: 2019–20

## อ้างอิง

## แหล่งข้อมูลอื่น

*
*Billy Gilmour profile at UEFA Youth League
*Billy Gilmour  profile at Chelsea F.C.

หมวดหมู่:นักฟุตบอลชาวสกอตแลนด์
หมวดหมู่:นักฟุตบอลทีมชาติสกอตแลนด์
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลเรนเจอส์
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากพื้นที่สภาแอร์เชอร์
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
แทลเลเบย์ซอ (หมู่บ้าน)

**แทลเลเบย์ซอ** () เป็นหมู่บ้านในตำบลเบย์ซอ อำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 801 คนใน 202 ครัวเรือน

## อ้างอิง
ยามานะ โซเซ็น

**ยามานะ โซเซ็น** (; 6 กรกฎาคม ค.ศ. 1404 &ndash; 15 เมษายน ค.ศ. 1473) มีชื่อก่อนเข้าบวชเป็นพระสงฆ์ว่า **ยามานะ โมจิโตโยะ** () เนื่องจากเขามีผิวแดง ทำให้บางครั้งได้ฉายาว่า *อากานีวโด* (พระแดง) เป็นหนึ่งใน*[[ไดเมียว]]*ที่ต่อสู้กับโฮโซกาวะ คัตสึโมโตะในช่วงสงครามโอนิงที่เฮอังเกียว

## อ้างอิง

หมวดหมู่:ไดเมียว
หมวดหมู่:พระสงฆ์ชาวญี่ปุ่น
หมวดหมู่:ชาวญี่ปุ่นในคริสต์ศตวรรษที่ 15
หมวดหมู่:บุคคลในยุคมูโรมาจิ
บอเซ

**บอเซ** () เป็นหมู่บ้านในตำบลบีแซกี อำเภอโกลแบฮอร์ เทศมณฑลเชนอรอน จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 หมู่บ้านนี้มีประชากร 113 คนใน 27 ครัวเรือน

## อ้างอิง
การล้อมเดิงแกร์ก (ค.ศ. 1944–1945)

**การล้อมที่เดิงแกร์ก**ในสงครามโลกครั้งที่สอง (ยังเป็นที่รู้จักกันคือ **ยุทธการที่เดิงแกร์กครั้งที่สอง**) เริ่มต้นในเดือนกันยายน ค.ศ. 1944 เมื่อกองกำลังทหารฝ่ายสัมพันธมิตรของกองพลแคนนาดาที่สองได้ทำการโอบล้อมรอบเมืองที่มีป้อมปราการและท่าเรือที่เดิงแกร์ก การปิดล้อมได้ดำเนินไปจนกระทั่งหลังสิ้นสุดสงครามในยุโรปอย่างเป็นทางการ กองกำลังทหารเยอรมันภายในป้อมปราการสามารถต้านทานการโจมตีได้ และเนื่องจากการเปิดท่าเรือที่แอนต์เวิร์ปนั้นมีความสำคัญอย่างมาก จอมพล เบอร์นาร์ด มอนต์โกเมอรี ผู้บัญชาการแห่งกลุ่มกองทัพที่ 21 จึงตัดสินใจทำการโอบล้อมกักขังแต่ไม่ให้เข้ายึดเดิงแกร์กด้วยกองพลน้อยยานเกราะเชโกสโลวักที่ 1 ป้อมปราการซึ่งบัญชาการโดย พลเรือเอก ฟรีดริช ฟรีซิอุส ในท้ายที่สุดก็ได้ยอมจำนนโดยไม่มีเงื่อนไขต่อพลจัตวา อาลัวซ์ ลิซกา ผู้บัญชาการแห่งกลุ่มกองพลน้อยเชโกสโลวัก เมื่อวันที่ 9 พฤษภาคม ค.ศ. 1945 หนึ่งวันหลังจากการยอมจำนนของนาซีเยอรมนีได้มีผลบังคับใช้

หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:การล้อมในสงครามโลกครั้งที่สอง
ยุทธนา โพธสุธน

**ยุทธนา โพธสุธน** (เกิด 5 มกราคม พ.ศ. 2514)  เป็นนักการเมืองชาวไทย อดีตสมาชิกสภาผู้แทนราษฎร แบบบัญชีรายชื่อ สังกัดพรรคพลังประชารัฐ อดีตสมาชิกสภาผู้แทนราษฎรจังหวัดสุพรรณบุรี สังกัดพรรคชาติไทย เป็นหลานประภัตร โพธสุธน

## ประวัติ
ยุทธนา เกิดเมื่อวันที่ 5 มกราคม พ.ศ. 2514 เป็นบุตรนายประสิทธิ์ โพธสุธน สมาชิกวุฒิสภาจังหวัดสุพรรณบุรี กับนางดวงแข โพธสุธน เป็นหลานอาประภัตร โพธสุธน และเป็นน้องชายพัชรี โพธสุธน อดีต สมาชิกสภาผู้แทนราษฎรจังหวัดสุพรรณบุรี

เป็นศิษย์เก่าจากโรงเรียนอัสสัมชัญ จบปริญญาตรี เศรษฐศาสตรบัณฑิต สาขาบริหารธุรกิจการเงิน มหาวิทยาลัยธรรมศาสตร์ และปริญญาโท สาขาบริหารธุรกิจการเงิน CALIFORNIA STATE UNIVERSITY ประเทศสหรัฐอเมริกา

## การทำงาน
ยุทธนา เข้าสู่งานการเมืองโดยการเป็นกำนันตำบลวังน้ำซับ เป็นประธานชมรมกำนัน-ผู้ใหญ่บ้าน อำเภอศรีประจันต์ ต่อมาลงสมัครรับเลือกตั้งสมาชิกสภาผู้แทนราษฎรจังหวัดสุพรรณบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคชาติไทย แทนนายประภัตร ซึ่งย้ายไปลงสมัครสมาชิกสภาผู้แทนราษฎรแบบสัดส่วน และเขาได้รับเลือกตั้งเป็นสมาชิกสภาผู้แทนราษฎรสมัยแรก

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งในเขตเลือกตั้งที่ 2 คู่กับเสมอกัน เที่ยงธรรม และได้รับเลือกตั้งทั้งสองคน กระทั่งเขาถูกเพิกถอนสิทธิทางการเมืองเป็นเวลา 5 ปี ตามคำวินิจฉัยในคดียุบพรรคการเมือง เมื่อวันที่ 2 ธันวาคม พ.ศ. 2551 ของศาลรัฐธรรมนูญ และได้จัดให้มีการเลือกตั้งซ่อม โดยพัชรี โพธสุธน ได้ลงสมัครรับเลือกตั้งแทน

หลังการเว้นวรรคทางการเมือง เขากลับสู่สนามเลือกตั้งอีกครั้ง แต่เนื่องจากเกิดความขัดแย้งเรื่องพื้นที่ลงสมัครรับเลือกตั้งระหว่างจองชัย เที่ยงธรรม กับประภัตร โพธสุธน ในที่สุดจองชัย จึงย้ายไปลงสมัครรับเลือกตั้งในนามพรรคภูมิใจไทย แข่งขันกับประภัตร แต่ให้บุตรชายคือ เสมอกัน เที่ยงธรรม ยังคงลงสมัครในนามพรรคชาติไทยพัฒนา ส่งผลให้ยุทธนา ต้องย้ายไปสังกัดพรรคพลังประชารัฐ และลงสมัครรับเลือกตั้งแบบบัญชีรายชื่อ แต่ไม่ได้รับเลือกตั้ง

ต่อมาเมื่อณัฏฐพล ทีปสุวรรณ ลาออกในเดือนพฤษภาคม พ.ศ. 2564 เขาจึงได้เลื่อนขึ้นมาเป็นสมาชิกสภาผู้แทนราษฎรแทน

## เครื่องราชอิสริยาภรณ์

## อ้างอิง

หมวดหมู่:สกุลโพธสุธน
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสุพรรณบุรี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคชาติไทย
หมวดหมู่:พรรคชาติไทยพัฒนา
หมวดหมู่:นักการเมืองพรรคพลังประชารัฐ
หมวดหมู่:พรรคกล้าธรรม
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
ฮูม (โครเอเชีย)

**ฮูม** (), **กอลโม** () หรือ **โคล์ม** () เป็นนิคมแห่งหนึ่งตั้งอยู่ในเมืองบูแซต เทศมณฑลอิสเตรีย ประเทศโครเอเชีย ตั้งอยู่บนความสูง 349 เมตรเหนือระดับน้ำทะเล จากการสำรวจสำมะโนครัว ค.ศ. 2011 มีประชากรอาศัยอยู่ 30 คน และจากการสำรวจสำมะโนครัว ค.ศ. 1921 ประชากรทั้งหมดร้อยละ 100 พูดภาษาอิตาลี

## ประวัติ
ฮูมปรากฏครั้งแรกในเอกสารเมื่อ ค.ศ. 1102 ในนาม "กอลโม" หรือ "โคล์ม" โดยเป็นเมืองที่มีกำแพงล้อมรอบ มีหอระฆังและหอสังเกตการณ์ สร้างขึ้นเมื่อ ค.ศ. 1552 สำหรับป้องกันการโจมตีจากเมืองอื่น มีโบสถ์แม่พระรับเกียรติยกขึ้นสวรรค์เป็นศาสนสถานประจำเขตแพริช ส่วนหน้าของโบสถ์ถูกสร้างขึ้นใหม่ใน ค.ศ. 1802 โดย Juraj Gržinić ผู้เชี่ยวชาญในท้องถิ่น

งานเขียนบนกำแพงด้วยอักษรกลาโกลิติกถูกเก็บรักษาไว้ในโบสถ์ ถือเป็นหนึ่งในวรรณกรรมกลาโกลิติกที่เก่าแก่ที่สุดของโครเอเชีย มีอายุราวคริสต์ศตวรรษที่ 12 นอกจากนี้พิพิธภัณฑ์ประจำเมืองยังจัดแสดงวรรณกรรมที่เขียนด้วยอักษรกลาโกลิติกไว้ด้วยจำนวนหนึ่ง

## ระเบียงภาพ

ไฟล์:Hum–Church of the Assumption of Mary-02.jpg|โบสถ์แม่พระรับเกียรติยกขึ้นสวรรค์
ไฟล์:Hum2.JPG|บ้านเรือนในฮูม
ไฟล์:Hum–The town gate-03.jpg|ประตูเมืองฮูม
ไฟล์:Hum U Istri.jpg|สถานีรถไฟฮูม


## อ้างอิง

## แหล่งข้อมูลอื่น
* 

หมวดหมู่:สถานที่ที่มีประชากรในประเทศโครเอเชีย
เรวัต วิศรุตเวช

นายแพทย์ **เรวัต วิศรุตเวช** (เกิด 24 พฤษภาคม พ.ศ. 2494) เป็นแพทย์และนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อ สังกัดพรรคเสรีรวมไทย อดีตอธิบดีกรมการแพทย์ อดีตรองปลัดกระทรวงสาธารณสุข และเคยเป็นผู้ถูกเสนอชื่อให้ดำรงตำแหน่งผู้ตรวจการแผ่นดิน

## ประวัติ
นพ.เรวัต วิศรุตเวช เกิดเมื่อวันที่ 28 พฤษภาคม พ.ศ. 2494 จบการศึกษาปริญญาตรี แพทยศาสตร์บัณฑิต จากมหาวิทยาลัยเชียงใหม่ ปริญญาโท รัฐประศาสนศาสตร์มหาบัณฑิต จากมหาวิทยาลัยราชภัฏสวนสุนันทา และ Doctor of Medicine (บริหารจัดการ) จากมหาวิทยาลัยเชียงใหม่

## การทำงาน
นพ.เรวัต วิศรุตเวช รับราชการในสังกัดกระทรวงสาธารณสุข เคยดำรงตำแหน่งอธิบดีกรมการแพทย์ และกรรมการแพทยสภา เป็นรองปลัดกระทรวงสาธารณสุข

นพ.เรวัต เคยเป็นที่ปรึกษาทางการเมืองให้กับ ณัฐวุฒิ ใสยเกื้อ หลังจากนั้นในปี 2559 เขาได้รับการเสนอชื่อต่อสภานิติบัญญัติแห่งชาติ เป็นผู้ตรวจการแผ่นดิน แต่สภานิติบัญญัติแห่งชาติ มีมติเห็นชอบ 66 เสียง ไม่เห็นชอบ 66 เสียง และ สุรชัย เลี้ยงบุญเลิศชัย ประธานในที่ประชุมได้แจ้งต่อที่ประชุมว่า นพ.เรวัต ไม่ได้รับการเห็นชอบให้ดำรงตำแหน่งดังกล่าว

ต่อมาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคเสรีรวมไทย นำโดย พล.ต.อ.เสรีพิศุทธ์ เตมียเวส และได้รับเลือกตั้งเป็นสมาชิกสภาผู้แทนราษฎรสมัยแรก โดย นพ.เรวัต มีบทบาทในการอภิปรายเกี่ยวกับสถานการณ์ทางด้านการสาธารณสุขและการระบาดทั่วของโควิด-19 ในประเทศไทย

นพ.เรวัต มีตำแหน่งเป็นรองหัวหน้าพรรคเสรีรวมไทย ต่อมาลาออกในปี พ.ศ. 2566 และเข้าร่วมงานกับพรรคเพื่อชาติ

## เครื่องราชอิสริยาภรณ์

## อ้างอิง

หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคเสรีรวมไทย
หมวดหมู่:พรรคเพื่อชาติ
หมวดหมู่:บุคคลจากคณะแพทยศาสตร์ มหาวิทยาลัยเชียงใหม่
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พงศาวดารเมืองพระตะบอง

**พงศาวดารเมืองพระตะบอง** เป็นพงศาวดารที่แต่งโดยเจ้าพระยาคทาธรธรณินทร์ (เยีย อภัยวงศ์) มีเนื้อหาแบ่งเป็นสองส่วนคือ พงศาวดารเมืองพระตะบองและวงศ์สกุลผู้สำเร็จราชการเมืองพระตะบอง ส่วนแรกพระบาทสมเด็จพระจอมเกล้าเจ้าอยู่หัวมีพระบรมราชโองการให้พระราชเสนาทำพงศาวดารเมืองพระตะบองทูลเกล้าฯ ถวาย เพื่อใช้เป็นหลักฐานรับรองว่าพระตะบองเป็นเมืองในพระราชอาณาเขตของสยามมานานแล้ว และนำไปสู่การทำสัญญาข้อตกลงระหว่างสยามกับฝรั่งเศส ใน พ.ศ. 2410 โดยฝรั่งเศสยอมรับรองว่าพระตะบองและเสียมราฐอยู่ในอาณาเขตของสยาม ขณะเดียวกันก็ให้สยามรับรองว่ากัมพูชาเป็นรัฐในอารักขาของฝรั่งเศส ส่วนที่สอง เจ้าพระยาคทาธรธรณินทร์ (เยีย อภัยวงศ์) เป็นผู้ทำขึ้นทูลเกล้าฯ ถวายพระบาทสมเด็จพระจุลจอมเกล้าเจ้าอยู่หัว เมื่อจะพิมพ์นั้นก็รวมเอาทั้งสองส่วนเข้าด้วยกัน พิมพ์ครั้งแรกเมื่อ พ.ศ. 2462 ในหนังสือชุดประชุมพงศาวดาร เป็นภาคที่ 16 ใช้ชื่อว่า *พงษาวดารเมืองพระตะบอง ของ เจ้าพระยาคทาธรธรณินทร์*

พงศาวดารเมืองพระตะบอง จับความตั้งแต่ครั้งกรุงธนบุรี เมื่อครั้งพระนารายน์ราชารามาธิบดี (นักองค์ตน) ครองกรุงกัมพูชาธิบดีแล้วลำดับเหตุการณ์โดยย่อมาจนถึงแผ่นดินพระบาทสมเด็จพระนโรดม บรมรามเทวาวตาร (นักองค์ราชาวดี) กับเรื่องวงศ์สกุลผู้สำเร็จราชการเมืองพระตะบอง ตั้งแต่เจ้าพระยาอภัยภูเบศร (แบน) ผู้สำเร็จราชการเมืองพระตะบองคนแรกมาจนเจ้าพระยาคทาธรธรณินทร์ (เยีย อภัยวงศ์) ผู้สำเร็จราชการคนที่ 7 เมื่อจะพิมพ์ใน พ.ศ. 2462 ซึ่งปรากฏว่า เมืองพระตะบอง เสียมราฐ ศรีโสภณ เป็นของฝรั่งเศสแล้วนั้น มีการแต่งเพิ่มความมาจนถึงเจ้าพระยาอภัยภูเบศร (ชุ่ม อภัยวงศ์) ผู้สําเร็จราชการเมืองพระตะบองคนที่ 8 และเป็นคนสุดท้าย

## อ้างอิง

## แหล่งข้อมูลอื่น

หมวดหมู่:พงศาวดาร
หมวดหมู่:บันทึกเหตุการณ์กัมพูชา
เพ็กกี คาร์เตอร์ (จักรวาลภาพยนตร์มาร์เวล)

**มาร์กาเร็ต คาร์เตอร์** () หรือที่รู้จักกันทั่วไปในชื่อ Peggy Carter เป็นตัวละครในภาพยนตร์และแฟรนไชส์โทรทัศน์ของจักรวาลภาพยนตร์มาร์เวล (MCU) ที่แสดงโดย เฮย์ลีย์ แอตเวลล์ ตามตัวละครที่มีชื่อเดียวกันจากมาร์เวลคอมิกส์ สร้างโดย สแตน ลีและแจ็ก เคอร์บี ใน MCU คาร์เตอร์ถูกบรรยายว่าเป็นความรักในสมัยสงครามโลกครั้งที่สองของสตีฟ โรเจอร์ส และมีความเป็นตัวแทนชาวอังกฤษมากกว่าชาวอเมริกันเหมือนในการ์ตูน แอตเวลล์ได้รับคำชมอย่างมากจากการแสดงของเธอ

## อ้างอิง

หมวดหมู่:เพ็กกี คาร์เตอร์
หมวดหมู่:ตัวละครในจักรวาลภาพยนตร์มาร์เวล
หมวดหมู่:ตัวละครในกัปตันอเมริกา
หมวดหมู่:ยอดมนุษย์หญิง
หมวดหมู่:ตัวละครชาวสหราชอาณาจักร
หมวดหมู่:ตัวละครที่เป็นกำลังพลสำนักบริการด้านยุทธศาสตร์
หมวดหมู่:ตัวละครที่เป็นทหารผ่านศึกสงครามโลกครั้งที่สอง
หมวดหมู่:ตัวละครที่เป็นทหาร
หมวดหมู่:เจ้าหน้าที่ชีลด์
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นสายลับชาวสหราชอาณาจักร
หมวดหมู่:ตัวละครที่เป็นนักสู้ด้วยโล่
หมวดหมู่:ตัวละครภาพยนตร์ที่ปรากฏตัวครั้งแรกในปี พ.ศ. 2554
เนบิวลา (จักรวาลภาพยนตร์มาร์เวล)

**เนบิวลา** () เป็นตัวละครในจักรวาลภาพยนตร์มาร์เวล (MCU) ที่แสดงโดย คาเรน กิลแลน โดยอิงจากตัวละครมาร์เวลคอมิกส์ที่มีชื่อเดียวกัน ใน MCU ธานอสได้ฆ่าครอบครัวของเธอและรับเลี้ยงเธอเป็นลูกสาวคนหนึ่งของเขา เธอและกาโมราได้รับการฝึกฝนให้เป็นทหารรับจ้างและพัฒนาการแข่งขันที่ดุเดือดจนกระทั่งเธอกลายเป็นสมาชิกของการ์เดียนส์ออฟเดอะกาแล็กซี่และอเวนเจอร์  

การดัดแปลงภาพยนตร์ของตัวละคร ซึ่งแสดงเล่าเรื่องราวเกี่ยวกับการถอนตัวจากวายร้ายหรือแอนตี้ฮีโร่ไปเป็นตัวเอก ได้รับการกล่าวถึงมากซึ่งแตกต่างจากตัวละครของการ์ตูนโดยเฉพาะในฐานะวายร้าย

ในปี พ.ศ. 2564 เนบิวลาได้ปรากฏตัวในภาพยนตร์สี่เรื่องและจะกลับมาในภาพยนตร์เรื่อง *[[ธอร์: เลิฟแอนด์ธันเดอร์]]* และ *[[Guardians of the Galaxy Vol. 3|รวมพันธุ์นักสู้พิทักษ์จักรวาล 3]]*, รวมถึง *[[The Guardians of the Galaxy Holiday Special|เดอะการ์เดียนส์ออฟเดอะกาแล็กซี่ฮอลิเดย์สเปเชียล]]* และซีรีย์อนิเมชั่นของดิสนีย์+เรื่อง *[[วอทอิฟ (ละครชุด)]]*

## อ้างอิง

หมวดหมู่:ตัวละครในจักรวาลภาพยนตร์มาร์เวล
หมวดหมู่:ตัวละครในการ์เดียนส์ออฟเดอะกาแล็กซี
หมวดหมู่:ยอดมนุษย์หญิง
หมวดหมู่:ตัวร้ายหญิงที่มีพลังพิเศษ
หมวดหมู่:ตัวละครที่เป็นนักรบหญิง
หมวดหมู่:ตัวละครที่เป็นโจรหญิง
หมวดหมู่:ตัวละครที่เป็นคนนอกกฎหมาย
หมวดหมู่:ตัวละครที่เป็นผู้รอดชีวิตจากการฆ่าล้างเผ่าพันธุ์
หมวดหมู่:ตัวละครที่เป็นไซบอร์กนอกโลก